Document ID: 32007R1255

KOMISJONI MÄÄRUS (EÜ) nr 1255/2007,
25. oktoober 2007,
millega muudetakse määrust (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted
(EMPs kohaldatav tekst)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 22. aprilli 2002. aasta määrust (EÜ) nr 733/2002 tippdomeeni.eu kasutuselevõtu kohta, (1) eriti selle artikli 5 lõiget 1,
olles konsulteerinud registriga vastavalt määruse (EÜ) nr 733/2002 artikli 5 lõikele 1,
ning arvestades järgmist:
(1)
Komisjoni 28. aprilli 2004. aasta määrusega (EÜ) nr 874/2004 (2) rakendatakse määrust (EÜ) nr 733/2002, kehtestades tippdomeeni.eu rakendamise ja kasutamise üldeeskirjad ning selle registreerimise põhimõtted.
(2)
Määruse (EÜ) nr 874/2004 artikliga 8 rakendatakse üldeeskirju, mis käsitlevad geograafilist määratlust, nähes ette korra, mille kohaselt liikmesriikide, kandidaatriikide ja kõikide Euroopa Majanduspiirkonda kuuluvate riikide valitsused võivad taotleda riigi nime registreerimist või reserveermist. Kõnealuse eesmärgi saavutamiseks ja Euroopa Liidu geopoliitilise ja keelelise mitmekesisuse täielikuks tagamiseks ning nii liikmesriikide kui ka Euroopa kodanike huvides muudeti määrust (EÜ) nr 874/2004 10. oktoobril 2005 komisjoni määrusega (EÜ) nr 1654/2005, millega muudetakse määrust (EÜ) nr 874/2004, millega kehtestatakse tippdomeeni.eu rakendamise ja kasutamise üldeeskirjad ning selle registreerimise põhimõtted. Määruse (EÜ) nr 1654/2005 artikli 1 lõikega 3 lisati määrusele lisa, mis sisaldab loetelu nimedest, mis on igale liikmesriigile registreerimiseks reserveeritud, ja loetelu nimedest, mida saavad reserveerida teatavad kolmandad riigid, sealhulgas Euroopa Liidu kandidaatriigid.
(3)
1. jaanuaril 2007 ühinesid Bulgaaria ja Rumeenia Euroopa Liiduga. Seepärast peaks Bulgaarial ja Rumeenial olema võimalus registreerida domeeninimesid, mis on vastavalt määruse (EÜ) nr 874/2004 artiklile 8 neile reserveeritud. Kõnealuse kahe liikmesriigi sellise võimaluse õigusliku selguse tagamiseks tuleks määruse (EÜ) nr 874/2004 lisa muuta.
(4)
Käesoleva määrusega ettenähtud meetmed on kooskõlas Euroopa Parlamendi ja nõukogu 7. märtsi 2002. aasta direktiivi 2002/21/EÜ (elektrooniliste sidevõrkude ja -teenuste ühise reguleeriva raamistiku kohta (raamdirektiiv)) (3) artikli 22 lõikega 1 asutatud sidekomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 874/2004 lisa asendatakse käesoleva määruse lisaga.
Artikkel 2
Käesolev määrus jõustub järgmisel päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 25. oktoober 2007

Labels: 12
7
15